ΑΝΑΚΟΙΝΩΣΗ

Άμεση απομάκρυνση αντικειμένων από τις λιμενικές εγκαταστάσεις

Σε συνέχεια συντονισμένων προσπαθειών του ΔΛΤΣύρου, με τη συνδρομή της Υπηρεσίας Καθαριότητας του Δήμου Σύρου – Ερμούπολης, για την απομάκρυνση εγκαταλελειμμένων αντικειμένων από τα κρηπιδώματα στις περιοχές Γάλατα και Καρνάγιο της Σύρου, αλλά και για την καθαριότητα των χώρων αυτών, ανακοινώνεται ότι από τη Δευτέρα, 28.03.2022, θα συνεχιστεί η σχετική δράση στο Καρνάγιο, οπότε, παρακαλούνται οι χρήστες του αλιευτικού καταφυγίου για την άμεση απομάκρυνση, εγκαταλελειμμένων ή μη, κατεστραμμένων διχτυών ή άλλων εργαλείων ψαρέματος, εν γένει απορριμμάτων, σκαφών, τρέιλερ κλπ σε διάφορα σημεία είτε των κρηπιδωμάτων είτε των χερσαίων χώρων των λιμενικών εγκαταστάσεων του Καρνάγιου, δεδομένου ότι τα ανωτέρω, πέραν του ότι αποτελούν παράνομη κατάληψη χερσαίων χώρων αρμοδιότητας ΔΛΤΣύρου, περαιτέρω πολλά εξ αυτών αποτελούν και πηγές μόλυνσης.  Σε διαφορετική περίπτωση θα επιβληθούν οι νόμιμες κυρώσεις στους ιδιοκτήτες τους, ενώ σε περίπτωση αγνώστων ιδιοκτητών αυτά θα απομακρυνθούν με ευθύνη του ΔΛΤΣύρου, θεωρούμενα ως απορρίμματα.
